న్యూఢిల్లీ, మార్చి 5: ఈ ఏడాది భారతపై ఎల్నినో ప్రభావం ఉంటుందని ఆస్ర్టేలియా వాతావరణ విభాగం వెల్లడించింది. ఈ సారి ఎల్నినో ప్రభావం చూపే అవకాశాలు 50 శాతానికి మించి ఉన్నట్లు స్పష్టం చేసింది. దీంతో వరుసగా మూడో ఏడాది కూడా రైతులకు కష్టాలు తప్పకపోవచ్చని తెలుస్తోంది. ఎల్నినో ప్రభావం చూపితే వర్షపాతం బాగా తక్కువగా నమోదవుతుంది. అంతకు ముందు ఏడాదితో పోల్చితే గత ఏడాది తెలుగు రాష్ర్టాల్లో కాస్త బాగా వర్షాలు కురిశాయి. అయినా అవి అందరికీ సరిపోలేదు. ఫలితం పొలాలకు నీరులేక కొందరు రైతులు పంటను తగులబెట్టేస్తున్నారు. ఈ నేపథ్యంలో ఈ ఏడాదైనా మంచి వర్షాలు కురవాలని ఆశిస్తున్నారు.కానీ ఎల్నినో భయపెడుతోంది. అయితే ఈ ఎల్నినో ప్రభావం సెప్టెంబరు నుంచి మొదలుకావడం కాస్త ఊరటనిచ్చే అంశం. ఎందుకంటే అప్పటికే దేశంలో చాలా ప్రాంతంలో వర్షాకాలం ముగింపుదశకు వస్తుంది. ఒకవేళ ఈ ప్రభా వం ముందే మొదలైతే తీవ్ర వర్షాభావ పరిస్థితులు నెలకొనే అవకాశముంటుంది. ఈ సందర్భంగా భారత వాతావరణ నిపుణులు మాట్లాడుతూ.. ప్రస్తుతం లానినా.. (ఎల్నినోకి వ్యతిరేక పరిస్థితి..) కొనసాగుతోందని.. ఎల్నినో సెప్టెంబరు తర్వాత ప్రభావం చూపుతుంది కనుక నైరుతి రుతుపవనాలకు ఎలాంటి సమస్య ఉండకపోవచ్చని చెప్పారు. భారతలో ఎల్నినో ప్రభావం జులైలో మొదలైతే.. ఆ ప్రభావం పంటలపై తీవ్రంగా ఉంటుందని.. ఈ సారి సెప్టెంబరులో మొదలవుతుంది కాబట్టి.. ఎక్కువగా ఆందోళన చెందాల్సిన పని లేదని వివరించారు. ఎల్నినో వల్ల ఈ సారి వర్షాలు తక్కువగా కురిసే అవకాశముందని ‘నోమురా’ కూడా అంచనా వేసింది.
newdhilly, marchi 5: ee edaadi bhaaratapai elnino prabhaavam untundani ausrtalia vaataavarana vibhagam velladinchindi. ee saari elnino prabhaavam chuupee avakaasaalu 50 saataaniki minchi unnatlu spashtam chesindi. deentho varusagaa moodo edaadi kuudaa raitulaku kashtaalu tappakapovachani telustondi. elnino prabhaavam chuupithee varshapaatam baga takkuvagaa namodavutundi. antaku mundu edaadito polchithe gatha edaadi telugu rashrtallo kaasta baga varshaalu kurisai. aina avi andarikee saripoledu. phalitam polaalaku neeruleka kondaru raitulu pantanu tagulabettestunnar. ee nepathyamlo ee edaadainaa manchi varshaalu kuravalani aasistunnaaru.cony elnino bhayapedutondi. ayithe ee elnino prabhaavam septembaru nunchi modalukavadam kaasta ooratanicche amsam. endukante appatike desamlo chala praantamlo varshaakaalam mugimpudasaku vastundi. okavela ee prabha vam munde modalaite teevra varshabhava paristhitulu nelakone avakaasamuntundi. ee sandarbhamgaa bhaarata vaataavarana nipunulu maatlaadutuu.. prastutam lanina.. (elninoki vyatireka paristhiti..) konasagutondani.. elnino septembaru tarvaata prabhaavam chuuputundi kanuka nairuti ruthupavanaalaku elanti samasya undakapovachani cheppaaru. bhaaratalo elnino prabhaavam julailo modalaite.. aa prabhaavam pantalapai teevramgaa untundani.. ee saari septembarulo modalavutundi kabatti.. ekkuvagaa aandolana chendaalsina pani ledani vivarinchaaru. elnino valla ee saari varshaalu takkuvagaa kurise avakaasamundani ‘nomura’ kuudaa anchana vesindi.